
אגף הרכש
יחידת מכרזים והתקשרויות   	


מכרז פומבי ממוכן דו-שלבי מספר 24/26 ליועץ בתחום יחסי עבודה

1. בנק ישראל (להלן: "הבנק") מזמין בזה הצעות למתן שירותי ייעוץ בתחום יחסי עבודה (להלן: "הפרויקט" או "השירותים"), הכל על פי האיפיון המפורט במסמך הגדרת השירותים המצורף כחלק ד למסמכי המכרז .
2. תקופת ההתקשרות היא ל 3 שנים (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד שנתיים נוספות, כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן: 
המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
ליועץ העיקרי המוצע תואר אקדמי המוכר ע"י המועצה להשכלה גבוהה בישראל, או תואר אקדמי ממוסד להשכלה גבוהה בחו"ל שהוכר על ידי משרד החינוך כשקול לתואר אקדמי בישראל, בתחום הכלכלה ו/או מנהל עסקים ו/או משפטים ו/או חשבונאות. 
היועץ העיקרי המוצע עומד בתנאים המצטברים שלהלן:
במהלך השנים 2022 -2026 העניק שירותי ייעוץ בתחום יחסי עבודה לשלושה (3) ארגונים ציבוריים לפחות.
היקף השירותים שניתנו לכל אחד מהארגונים כאמור עמד על  250 שעות עבודה לפחות.
השירותים שניתנו כללו יעוץ בלפחות שלושה (3) נושאים מבין הנושאים המפורטים בסעיפים 2.1-2.7 למסמך הגדרת השירותים, חלק ד' למסמכי המכרז. 
לעניין סעיף  3.3.1: 
"ארגון ציבורי" - כל אחד מהגופים המצויינים בסעיף 2(א) לחוק חובת המכרזים, תשנ"ב-1992 וכל "גוף מתוקצב" כהגדרתו בסעיף 21 לחוק יסודות התקציב, תשמ"ה-1985. 

4. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
5. ההצעות למכרז יוגשו במערכת מכרזים אלקטרונית, כמפורט בסעיף 5 לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
6. המועד האחרון להגשת ההצעות הוא ‏יום שלישי 25 אוגוסט 2026 , בשעה 12:00.
7. מסמכי המכרז במלואם נגישים באתר האינטרנט של בנק ישראל שכתובתו: www.boi.org.il, תחת "מכרזים והתקשרויות", וניתן להוריד אותם משם.
8. הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552998 או בדוא"ל tenders@boi.org.il.
9. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

הבנק אינו חייב לקבל את ההצעה הזולה ביותר, או הצעה כלשהי
במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז

